K O R R A L DU S

Haapsalu,	 01. veebruar 2006 nr 91

Maakasutuste maksustamishindade                                                             
määramine ja maa maksustamishinna 
aktide kinnitamine 

Tulenevalt Riigikohtu Halduskolleegiumi 23. 04. 2003 otsusest nr 3-1-33-03 ja 19. 05. 2003 otsusest nr 3-1-41-03 Haapsalu Linnavalitsus  vaatas läbi  Haapsalu linna haldusterritooriumil asuvate maakasutuste andmebaasi 2005 II poolaasta muudatused, arvutas muudetud maakasutustele maa maksustamishinnad ja koostas vastavad aktid. Maatüki maksustamishinna arvutamiseks linnavalitsus leidis hinnatsoonide kaardilt hinnatsooni, kuhu maatükk kuulub ning siis leidis maa väärtuste loetelust hinnatsoonile vastavate ja maatükil esinevate maakasutuse sihtotstarbe liikide väärtused, arvestades maatüki väärtusest tulenevaid erisusi. Maa maksustamishinna arvutamiseks kasutas linnavalitsus, tulenevalt “Maa maksustamishinna arvutamise korrast”, järgmisi valemeid: 1. kui maa väärtuste loetelus ei ole maatüki suurusest tulenevaid erisusi, siis Hk = Ht x S, kus Hk – on maatüki maksustamishind; Ht – on maakasutuse sihtotstarbe liigile vastav hinnatsooni väärtus kroonides maatüki ruutmeetri kohta, kusjuures mitme sihtotstarbe liigi samaaegsel esinemisel samal maatükil arvestas linnavalitsus nende omavahelist proportsiooni; S – on maatüki pindala; 2. kui maa väärtuste loetelus on maatüki suurusest tulenevaid erisusi, siis Hk = H1 x S1 + H2 x S2, kus H1, H2 – on maatüki osale vastav hinnatsooni väärtus; S1, S2 – on maatüki osa pindala. Haapsalu linnas on maa korralise hindamise tulemusel maatüki väärtusest tulenevaid erisusi elamumaadel (väikeelamumaal ja korruselamumaal) kõikides hinnatsoonides ja erisus algab krundist, mis on suurem kui 1000 m2. 
Juhindudes maa hindamise seaduse § 6 lg 1 ja Vabariigi Valitsuse 22. 05. 2001 määrusega nr 179 kinnitatud “Maa maksustamishinna arvutamise kord” ning lähtudes Keskkonnaministri poolt 30. 11. 2001 kinnitatud “Maa korraline hindamise tulemuste kehtestamine”, kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63 ja haldusmenetluse seadusest Haapsalu Linnavalitsus

k o r r a l d a b:

1.	Määrata Haapsalu linna haldusterritooriumil paiknevate maksustamisele kuuluvate maatükkide maksustamishinnad vastavalt juurdelisatud 01.02.2006 koostatud maa maksustamishinna aktidele nr 1 kuni nr 528 .
2.	Kinnitada juurdelisatud 01.02.2006 koostatud maa maksustamishinna aktid nr 1 kuni nr 528. 
3.	Korraldus teha teatavaks vastavalt korralduse lisas olevale nimekirjale korralduse koopia saatmisega väljastusteatega posti teel maakasutajatele ja linnavalitsuse maakorraldusosakonna juhatajale Anu Ulm´ile koopia üleandmisega allkirja vastu.
4.	Korraldus jõustub teatavakstegemise päevast.
5.	Korraldus avalikustada väljapanekuga linnavalitsuse fuajees.
6.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse koopia kättesaamise päevast arvates.

Teet Kallasvee
Linnapea	 Erko Kalev
         Linnasekretär